Figurer i Rederiet

Dette er en oversikt over **figurer i den svenske [[TV-serie]]n [[Rederiet]]**. Merk at listen ikke er komplett.

## Dahlén
### Reidar Dahlén
Som deltaker i og administrerende direktør for rederiet *Dahléns* styrte Reidar Dahlén både firma og familie med fast hånd. Han var gift to ganger i serien, først med Elinor Dahlén, så med tvillingsøsteren Beatrice. Han hadde en masse ekte og uekte barn: Rolf Dahlèn, Renate Dahlén, Rebecca Dahlén, Tony Sjögren, Carl Ericson og Mona Kjellgren. 

I seriens siste episode ble det avslørt at før hans død hadde han blitt far til et barn med Dahléns nåværende eier Eva Remmer, og dermed sikret rederiet at i fremtiden kommer det til å eies av Dahlén-slekten. Barnet het Viktor.

### Beatrice Dahlén
Beatrice Dahlén er tvillingsøsteren til Elinor Dahlén. Hun kom tilbake til Sverige fra USA i 1994, og giftet seg senere med Reidar Dahlén. Hun hadde også en uekte sønn med ham fra tidligere, Carl. Hun ble bedratt av Reidar med Eva Remmer, som senere fortalte Beatrice om att hennes sønn Viktor ikke var Reidars sønn, tross for at han var det.

### Elinor Dahlén
Elinor Dahlén er Reidar Dahléns hustru. Hun var ulykkelig ettersom Reidar bare jobbet og aldri flyttet som pensjonist til Portugal med henne. I avsnitt 7 hoppet hun overbord. Elinor er mor til Rolf Dahlén, Renate Dahlén og Rebecca Dahlén. I tillegg er hun stemor til Tony Sjögren Mona Kjellgren og Carl Ericson. 

### Rolf Dahlén
Rolf Dahlén var sønn til Reidar og Elinor Dahlén.

Han var i den første sesongen kaptein ombord på MS «Freja». Der var han utro med stuepiken Sofie Sjögren, tross for sitt ekteskap med Yvonne. Rolf Dahlén ble overtalt til å gå i land og bli administrerende direktør for selskapet som han også ble. Han ble senere sparket og arbeidet som produksjonssjef i rederiet. Rolf Dahlén ble sammen med Yvonne igjen i serien, men døde i en bilulykke hvor Yvonne kjørte bilen.

### Rebecca Dahlén
Rollefigur i TV-serien Rederiet, som var datteren til Reidar og Elinor. Hun startet å jobbe ombord på Freja, men forsvant senere og flyttet utenlands. Rebecca kom tilbake i slutten av serien etter Reidars død, og tok over selskapet.

### Renate Dahlén
Renate Dahlén var datter til Reidar og Elinor Dahlén. Hun ble stadig oversett av faren som arvtager til rederiet. Renate gikk over til konkurrenten Mega Line. Hun hadde en kjærlighetsaffære med Henrik Bjurhed i en kortere periode. Renate flyttet siden utenlands.

### Carl Ericson
Carl Ericson var Reidar og Beatrice Dahléns nest eldste sønn, som i slutten av serien legges inn på mentalsykehus.

## Remmer
### Katarina Remmer
Katarina Remmer er mor til Alexandra, Viktor og Sergej, og farmor til Nikolaj Remlund, Anja Remmer og Nina Remmer. Hun ble forelsket i MS Frejas sjefmaskinist Gustav Sjögren, og de har både giftet og skilt seg i løpet av seriens gang.

### Viktor Remmer
Viktor Remmer var sønn til Katarina Remmer og bror til Alexandra og Sergej Remmer. Viktors seier i serien var knapt en løgn. Narkotika, mord og russisk roulette var bare noen av de farlige tingene han utsatte sin familie for.

### Anja Remmer
Anja Remmer var datteren til Alexandra, som var sammen med Mattias.

### Nikolaj Remlund
Nikolaj Remlund var sønnesønn til Katarina Remmer, og nevø til Alexandra Remmer. Han var biseksuell og var sammen med kaptein Andrea Melin og frisør Micki Sandell samtidig.

### Nina Remmer
Nina var datteren til Sergej og barnebarn til Katarina Remmer og Robert Boisse de Blaque. Hun var søsteren til Nikolaj, og niesen til Viktor og Alexandra.

## Sjögren
### Tony Sjögren
Tony Sjögren skapte alltid trøbbel. I første sesongen oppdaget Elinor Dahlén at Tony var Reidar Dahléns uekte sønn med kjøkkenassistenten Gerd. Det fikk Elinor til å hoppe overbord, men hun så til at Tony fikk arvet hennes aksjer.

### Gustav Sjögren
Gustav Sjögren var gift tre ganger, først i mange år med kjøkkenassistenten Gerd, siden med Barbro Pastorelli som døde, og til sist med Katarina Remmer. Han var far til Tony og Sofie Sjögren, selv om Tony biologisk sett var Reidars sønn. Gustav Sjögren var sjefmaskinist på MS Freja i alle år og utgjorde med sitt jordnære syn på arbeidet en sikker og trygg garanti for at ferjen skulle gå som planlagt. Han var en av de få som var med på «hele reisen», 1992&ndash;2002. De øvrige var sønnen Tony Sjögren, Uno Kronkvist og Joker.

## Lindman
### Björn Lindman
Ble spilt av Krister Henriksson, var seriens skurk, som seksuelt utnyttet nyansatte *Pirjo* og servitrisen *Lisa*. 
Han drev også utpressing mot Tony, og var innblandet i narkotikasmugling ombord sammen med Uno. Satte Uno i fengsel.
Han ble først anmeldt av Tony med flere men p.g.a. kontakter i svensk politi klarte han seg. Uno ba den nye kapteinen Sara i å kontakte politiet i Finland som til slutt kunne pågripe ham. Han kom tilbake i siste sesong og hjalp Eva Remmer med å kjøpe både Remmer Line og Dahléns. Hans mor er Desiré Lindman og hans søster er Mona Kjellgren (samme mor). Hans far er Carl Lindman som var med på å starte ferjetrafikken i Dahléns og døde innen serien startet (tok sitt eget liv)

### Desirée Lindman
Hun var hustru til Reidar Dahléns erkefiende Carl "Calle" Lindman. Hun var til og med mor til Mona Kjellgren og Björn Lindman.
Carl Lindman tok sitt eget liv da han fikk vite at Desirée hadde et forhold med Reidar. Det viste seg til og med at Mona var Reidars datter.
Forsøkte å skyte Reidar da han var på vei til sitt eget bryllup med Beatrice. Forsøkte også å ta sitt liv i leiligheten sin, hvilket resulterte i at hun og Mona havnet på sykehuset.

## Andre personer
### Peter Henson
Peter Henson er Beatrice Dahlén sin sønn i ekteskapet med Charles Ericson. 

Ble kidnappet som liten og utnyttet av Joe Gardner som, i hele hans levetid utga seg for å være ham. Lurte seg inn i familien og ble adoptert på Peters navn. Levde som uteligger i New York, men ble hentet av Mikael som fikk i oppdrag av Alexandra i å lete etter ham. Er alkoholisert og virker ikke særskilt interessert i å hjelpe til med å fengsle «kompisen» Joe.

### Barbro Pastorelli
Barbro Pastorelli var gift med en italiener – derfor etternavnet – og presenterte seg alltid med sitatet «Barbro Pastorelli &ndash; min man var italienare».
Giftet seg senere med Gustav Sjögren. Barbro Pastorelli døde av kreft.

### Jussi Tola
Jussi Tola var overstyrmann ombord på MS Freja fra sesong 2 tom. sesong 4, samt sjøkaptein tom. sesong 5. Han har tidligere hatt et forhold med Sara Torstensson som han har en sønn sammen med, Robert «Raspen» Torstensson. Tola drev kriminell virksomhet, og smuglet sammen med Uno Kronkvist stoff, våpen og atomavfall. Han kom tilbake igjen på slutten av serien. Men han havnet i fengsel etter at Uno ikke ville hjelpe ham å smugle atomavfall.

### Uno Rutger Kronkvist
Fra begynnelsen var Uno en litt skummel type som drev med smugling på MS «Freja», men med tiden ble han utviklet til seriens mest uforutsigbare «humorfigur», sammen med kumpanen ''Joker'' (spilt av Johannes Brost). Uno var en kverulant egosentriker, viktigper og ivrig person som gikk 100 prosent inn for det han gjorde, uansett om det gjaldt karriereklatring, Elvis-imitasjoner, Mensa-medlemskap, healing eller jakten på den store kjærligheten. Mislykkede kjærlighetsaffærer var en standardhendelse i hans liv. 

Han lykkes, men et kortvarig ekteskap hadde Uno hatt med bartenderen *Siv* (Kim Anderzon), hvilket hadde resultert i døtrene *Peggy* (Cecilia Ljung) og *Paula* (Malin Berghagen).

På slutten av serien giftet Uno seg med sikkerhetssjefen *[[Vera Bengtsson]]* (Yvonne Schaloske). Engstöm var av få som var med på "hele reisen", 1992-2002. De øvrige var Tony Sjögren spilt av Kenneth Söderman, Gustav Sjögren, (Bert-Åke Varg) og Joker (Johannes Brost).

Fra begynnelsen hadde Uno etternavnet *Kronstedt*, hvilket ble endret etter de første sesongene på grunn av påstander fra virkelighetens adelsslekt med samme navn.

### Torbjörn "Joker" Jonasson
Som bartender på MS «Freja» var han for det meste seriens hovedsakelige "humorrolle", særlig sammen med partneren Uno Kronkvist.

Joker ble spilt i ti år av Johannes Brost og var en av de få figurer i serien, som var med fra begynnelsen til slutten.

### Jeanette Wester
var Carl Ericsons hustru, Reidars og Beatrices sønn.
Carl og Jeanette hadde en datter, Carolina, sammen. Så døde Carolina helt plutselig og de beskyldte hverandre for hennes død. Jeanette skaffet seg en øks og forsøkte å myrde Carl en kveld. Det hele var mislykket og Jeanette ble pågrepet for mordforsøk.